מיילס קופלנד

מיילס אקס קופלנד ג'וניור (16 ביולי 1916 – 14 בינואר 1991) היה איש עסקים אמריקאי וחבר מייסד של סוכנות הביון המרכזית (CIA), הידוע בעיקר בזכות יחסיו עם המנהיג המצרי גמאל עבד אל נאצר, פרסומיו ואמירותיו בנושאי מודיעין. קופלנד השתתף בפעולות חשאיות רבות, כולל  וההפיכה באיראן (1953).

כשמרן שהושפע מרעיונותיו של , קופלנד היה קשור למגזין הפוליטי האמריקאי National Review. בראיון לרולינג סטון משנת 1986, הוא אמר: "בניגוד לניו יורק טיימס,  ו, התלונה שלי היא שה-CIA לא מפיל מספיק ממשלות אנטי-אמריקאיות או רוצח מספיק מנהיגים אנטי-אמריקאים, אבל כנראה שאני מזדקן".

 ביוגרפיה 
קופלנד נולד בברמינגהאם שבאלבמה לאב רופא. הוא לא סיים את לימודיו בקולג' והיה מוזיקאי חובב. בהמשך למד רפואה באוניברסיטת אלבמה בעקבות אביו, ניגן בחצוצרה ועסק בהלחנה, עד שעבר לעסוק בתחום המודיעין.

עם פרוץ מלחמת העולם השנייה, קופלנד הצטרף למשמר הלאומי ויצר קשר עם ג'ון ספרקמן, שסידר לו פגישה עם ויליאם דונובן. השניים התחברו מיד, אך קופלנד לא גויס למשרד לשירותים אסטרטגיים של דונובן (OSS) ובמקום זאת הצטרף ל באירופה, שהפך ל (CIC) בינואר 1942. קופלנד הוצב בלונדון והשתתף בין השאר בדיונים על מבצע אוברלורד.

לאחר שה-OSS הוסב ל ב-1 באוקטובר 1945, קופלנד הצטרף למה שיהפוך לחלק מסוכנות הביון המרכזית (CIA). בתקופת שירותו בלונדון, הפך אנגלופיל. הוא נישא ללוריין קופלנד, סקוטית שפגש במהלך המלחמה בזמן שירותה במנהלת המבצעים המיוחדים. הוא אביהם של  (נולד ב-2 במאי 1944), מנהל בתעשיית הבידור, איאן קופלנד (נולד ב-25 באפריל 1949) מקדם מוזיקה וסוכן הזמנות, לורן "לני" קופלנד, סופרת ומפיקת סרטים, וסטיוארט קופלנד (נולד ב-16 ביולי 1952), מוזיקאי הידוע בעיקר כמתופף להקת הפוליס.

 קריירה ב-CIA 
לאחר סיום מלחמת העולם השנייה והקמת ה-CIA, התבקש קופלנד לארגן את יחידת איסוף המידע של הסוכנות במזרח התיכון. הוא הוצב בדמשק, סוריה, כקצין של ה-CIA תחת התפקיד של 'נספח תרבות' והחל קריירה ארוכה במזרח התיכון. יחד עם סטיבן מיד (1913–2004), תמך בהפיכה הסורית במרץ 1949. יחד עם , הוא ארגן את מבצע אג'קס, הפלת ראש ממשלת איראן מוחמד מוסאדק ב-1953.

ב-1953 עבר קופלנד לשוק הפרטי והחל לעבוד בחברת הייעוץ , תוך שהוא נשאר סוכן כיסוי לא רשמי עבור ה-CIA. הוא נסע לקהיר כדי לפגוש את גמאל עבד אל נאצר, שהפיל את המלך פארוק ותפס את השלטון במצרים. הוא הפך ליועץ קרוב של נאצר בפיתוח המודיעין הכללי של מצרים ובנושאים נוספים. קופלנד ביצע פעולות ריגול נגד האחים המוסלמים במצרים. בשנת 1957 בביירות, היה חבר של קים פילבי ו ושמר על מעקב על פילבי עבור ג'יימס אנגלטון, איש סיכול הריגול של ה-CIA.

קופלנד התנגד לפעולות מרכזיות של ה-CIA, כמו הפלישה למפרץ החזירים ב-1961, בטענה שאי אפשר היה לשמור עליהן בסוד בגלל גודלן.

 פרישה 
קופלנד פרש מה-CIA במאי 1957 כדי להקים את חברת הייעוץ Copeland & Eichelberger בביירות, יחד עם עמיתו ל-CIC ול-CIA ג'יימס אייכלברגר, אך המשיך לבצע משימות עבור ה-CIA לפי בקשה. קופלנד ומשפחתו עברו ללונדון בשנת 1970. הוא הופיע בקביעות בטלוויזיה הבריטית כמומחה למודיעין ופנה לעיתונאות, הוא כתב ספרים על מדיניות חוץ ואוטוביוגרפיה, וכתב גם עבור המגזין האמריקאי National Review. הוא סייע ל לעצב משחק לוח בשם משחק האומות, שבו מעצמות-על מתחרות על השפעה, משחק המתבסס באופן רופף על ספר של קופלנד באותו שם.

בספריו, קופלנד גיבש שלוש נקודות מפתח ביחס למנהיגים: 1. העדיפות העיקרית של כל ממשלה היא הנצחת שלטונה. 2. מנהיגים פוליטיים חייבים להישאר מודעים לאי-הרציונליות של נתיניהם. 3. מהפכה מוצלחת דורשת דיכוי פוליטי, אם כי זה יועיל יותר אם הדיכוי יהיה במינימום הנדרש. ספרו "משחק האומות" תורגם לעברית ויצא לאור בשנת 1970 בהוצאת שוקן.

במהלך שנות ה-70 הוא היה פעיל במאמצים הפוליטיים להגן על ה-CIA מפני מבקרים. ב-1988 כתב מאמר בו טען שקהילת המודיעין תומכת ברוב מוחץ בג'ורג' בוש לנשיאות. הוא סיפר כי בוש היה מנהל ה-CIA האהוב עליו.

הוא נפטר בינואר 1991 בבית החולים פאדוקס באוקספורדשייר, אנגליה.

 הערות שוליים 

קטגוריה:מרגלים במלחמת העולם השנייה
קטגוריה:מרגלים במלחמה הקרה
קטגוריה:אנשי המשרד לשירותים אסטרטגיים (OSS)
קטגוריה:אמריקאים שנולדו ב-1916
קטגוריה:אמריקאים שנפטרו ב-1991